Waterkloof Guest Farm | LekkeSlaap
Waterkloof Guest Farm: Hooffoto's
Adres: Waterkloof, Vlakteplaas, De Rust, 6650, Wes-Kaap
Vanaf R2 400 R2 040 per nag (vir 10 persone)
Waterkloof Guest Farm is 'n lieflike, ruim plaasopstal op 'n plaas aan die voet van die majestueuse Swartberge. Hierdie bekoorlike plaasopstal dateer terug tot 1870 en saam met die rustige omgewing is dit 'n unieke ervaring vir plaaslike en oorsese besoekers. Die area is malaria-vry en het fantastiese klimaat met pragtige, sonnige winterdae met koel nagte. Die somers is perfek en sonnig.
Verblyf word aangebied in 'n selfsorghuis met 3 slaapkamers en daar is slaapplek vir 10 gaste op 1 dubbelbed en 8 enkelbeddens. Die huis beskik oor 'n kombuis wat ten volle toegerus is met 'n stoof, mikrogolfoond, yskas, vrieskas, ens. Daar is ook 2 privaat badkamers met storte en baddens, sowel as 'n ruim sitkamer-area met 'n TV. Gaste kan hulle eie dekodeerder saambring vir DStv-toegang. Daar is 'n lieflike braai-area en veilige onderdakparkeerplek beskikbaar. Alle linne en handdoeke word voorsien.
Wild loop vry saam met die plaasdiere op die plaas rond. Hiér word met volstruise, beeste, skape, Angorabokke en groentesaad geboer.
Gaste kan lekker op die plaas kom stap, draf of fietsry, en die bergfiets- en staproetes verken. Waterkloof is 'n voëlkyker se paradys met 'n groot verskeidenheid voëlspesies. Gaste kan hulle skoene uitskop, ontspan en die asemrowende uitsigte op die Swartberge en Kammanassieberge waardeer, terwyl hulle 'n goeie boek lees. Die helder hemelruim, sterre en stilte is waarlik uniek aan die Klein Karoo en maak 'n besoek aan dié uitsonderlike plaas meer as die moeite werd.
Kom verken die omgewing, skakel af en geniet 'n rustige nagrus wat jy slegs op die platteland sal ervaar.
’n Bespreking by Waterkloof Guest Farm sluit in:
4.7 uit 5van 3 resensies vir Waterkloof Guest Farm
Waterkloof, Vlakteplaas, De Rust, 6650, Wes-Kaap
Gaste dink Waterkloof Guest Farm het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGU1YTNjNmE0LWVlYzctNGJlZS1iNjk4LWQ3MzRlN2EyMzgwOQ?w=1440&h=960&fit=crop&auto=format was R2 400, nou Vanaf R2 040 per nag (vir 10 persone) 3 5 1 5 Waterkloof Vlakteplaas 6650 Wes-Kaap 086 999 0018 14:00-17:00 10:00 -33.498688905556 22.707753181458